נמל התעופה הבין-לאומי קטוביץ

נמל התעופה הבין־לאומי קטוביץ (בפולנית: Międzynarodowy Port Lotniczy Katowice) הוא נמל התעופה הבין־לאומי הרביעי בגודלו בפולין מבחינת מעבר נוסעים. נמל התעופה נמצא בכפר פיז'וביצה, כ-30 ק"מ מצפון לעיר קטוביץ. נמל התעופה משרת מספר חברות תעופה המבצעות ממנו טיסות שכר, טיסות סדירות וטיסות מטען.

טרמינלים
ממוזער|טרמינל A בנמל התעופה
ממוזער|טרמינלים B ו-C כפי שנראים מבמת הצילום ליד מסלול ההמראה
בנמל התעופה ארבעה טרמינלים: שלושה טרמינלי נוסעים (A, B ו-C) וטרמינל מטען. הטרמינלים מתוכננים להכיל כ-3.6 מיליוני נוסעים מדי שנה.

הטרמינלים A ו-B משמשים להמראות, בעוד שטרמינל C משמש לנחיתות.

מתוכננים להיבנות בנמל התעופה גם טרמינל D וטרמינל מטען נוסף.

מסלול הטיסה
בנמל התעופה מסלול טיסה אחד באורך 3200 מטר וברוחב 45 מטר, והוא המסלול השני באורכו בפולין. המסלול יכול לשרת מטוסים גדולים כמו בואינג 777 ובואינג 747, אך לא במשקל המראה מרבי.

במסלול מותקנת מערכת נחיתת מכשירים.

בצידי המסלול ישנן שתי מרפסות תצפיתנות לחובבי תעופה בגובה 2.5 מטרים מהקרקע, והן פתוחות בחינם לקהל הרחב.

סטטיסטיקות
תנועות נוסעים ומטען
+תנועת נוסעים ומטען בנמל התעופה שנה  נוסעים  תנועת מטוסיםמטען (טון)1996 68,203 3,586 5961997 101,054 4,290 1,2411998 150,724 6,256 1,3651999 170,230 6,510 1,5222000 168,126 8,710 7,7452001 180,015 9,441 2,1962002 202,267 8,389 2,8862003 257,991 9,375 3,5482004 622,612 13,803 5,0382005 1,092,358 16,222 5,6362006 1,458,411 21,014 6,1132007 1,995,914 24,489 7,7952008 2,426,942 27,030 12,7032009 2,364,613 26,206 6,5432010 2,403,253 26,770 11,1952011 2,544,124 29,259 12,1382012 2,550,848 30,584 10,5462013 2,554,198 28,990 10,8772014 2,695,732 28,771 16,2692015 3,069,279 31,727 16,1192016 3,221,261 31,013 17,6742017 3,892,941 34,725 17,779ינואר-יוני 2018 1,986,333 18,257 9,403

קווים עמוסים
+ הקווים העמוסים ביותר במחצית הראשונה של 2018 מקום  שדה תעופה  כמות נוסעים באלפים  חברות תעופה מרכזיות 1  לונדון-לוטון  183  וויז אייר 2  דורטמונד  120  וויז אייר 3  אנטליה  66.5  קורנדון איירליינס, לוט פוליש איירליינס, סמארט וינגס, טראוול סרוויס פולין ועוד.4  פרנקפורט  66  לופטהנזה5  איינדהובן  65  וויז אייר6  ורשה  64  לוט פוליש איירליינס7  ע'רדקה  45.7  אייר קיירו, קורנדון איירליינס, טראוול סרוויס פולין, אנטר אייר ועוד.

 תחבורה אל הנמל וממנו 
באמצעות מכונית
ניתן להגיע אל נמל התעופה מהערים שבאזור דרך מספר דרכים, ובראשן דרך הכביש המהיר S1.

בשדה התעופה שירותי מוניות.

בנמל התעופה יש 3922 מקומות חניה המסודרים בשלושה חניונים: P1, P2 ו-P3. ישנה גם אפשרות של חניית פרימיום.

כמו כן, מחוץ לנמל התעופה יש הרבה מקומות חנייה.

באמצעות אוטובוס
ישנו שירות אוטובוסים שעתי בין מרכז קטוביץ לנמל התעופה. האוטובוס יוצא מתחנת הרכבת של קטוביץ כל שעה עגולה, והנסיעה עד לנמל התעופה אורכת כחמישים דקות. ישנם שירותי אוטובוס גם מערים נוספות בסביבה, כמו אופולה, ורוצלב, קרקוב וצ'נסטוחובה. תחנת האוטובוס נמצאת ליד טרמינל B וטרמינל C.

באמצעות רכבת
כרגע אין שירות רכבות אל נמל התעופה אך מתוכננת בניית רכבת בין קטוביץ אל הנמל.

 תאונות ותקריות
ב-27 באוקטובר 2007, מטוס בואינג 737–800 שנשכר על ידי האו"ם הרס עשרות נורות גישה ונחיתה בזמן שטס בגישה נמוכה לנחיתה. אף נוסע לא נפגע, אך הנורות יצאו משימוש לשלושה שבועות.
ב-12 במרץ 2013, טיסה 7137 של חברת Travel Service Airlines שהתבצעה במטוס בואינג 737 החליקה מסוף המסלול בזמן נחיתה במזג אוויר מושלג. אף נוסע לא נפגע, אך נמל התעופה נסגר עד ליום למחרת לאחר שהמטוס פונה מהאזור.
ב-5 ביולי 2014 טיסה 1360 של חברת לופטהנזה נחתה על מסלול חדש שהיה בבנייה. אף נוסע לא נפגע.

 קישורים חיצוניים 



 האתר הרשמי של נמל התעופה

 הערות שוליים 

קטוביץ
קטגוריה:קטוביץ: מבנים
קטגוריה:שלזיה (פרובינציה)